title: Топалов дели първото място след третия кръг в Сейнт Луис

maintext:
Утре на турнира ще се играят блиц партии
Фотограф: Георги Кожухаров
Веселин Топалов записа победа и реми в третия кръг на силния турнир по шахмат Сhampions Showdown в Сейнт Луис с награден фонд 150 хиляди долара.Българският гросмайстор се наложи с белите фигури над представителя на домакините Хикару Накамура, а в другата си партия за деня с черните завърши реми с Вишванатан Ананд от Индия.Така българинът дели първото място в класирането с Ананд, като и двамата имат актив от 3.5 точки.Надпреварата, в която участва и Фабиано Каруана, ще завърши на 14 ноември, а участниците в него ще спечелят съответно 60 хил. долара, 40 хил., 30 хил. и 20 хил. според позицията, която заемат в крайното класиране.Шампионът ще бъде определен след три серии от партии. Първо се играят шест кръга класически шахмат с 60-минутна контрола и 5 секунди добавяне на всеки ход (10-12 ноември). След това ще има шест кръга ускорен шахмат с 15-минутна контрола (13 ноември), а в последния ден ще се изиграят 12 кръга в блиц формат.


title: Кубрат Пулев официално се отказа от европейската титла

maintext:
Българинът се е концентрирал изцяло в преследването на световната титла
Кубрат Пулев вече не е европейски шампион, след като доброволно се отказа от титлата, която спечели през май срещу британеца Дерек Чисора.Промоутърът на българина Кале Зауерланд отново подчерта, че целите на клиента му са много по-високи от пояса на Европейския боксов съюз."Ние се целим към световната титла и пътят ни към нея започва на 3 декември в София с мача срещу Самюъл Питър", каза Зауерланд.Вече са продадени над 8000 билета за първия мач на Пулев при професионалистите пред българска публика.Решението на софиянеца да оваканти пояса беше очаквано, тъй като беше длъжен да защитава пояса срещу поляка Мариуш Вах. Двамата трябваше да се разберат за битка, но изпуснаха всички крайни срокове.Срещу Питър българският боксьор ще се бори за интерконтиненталния пояс на Световната боксова асоциация.

fasttext_language: bg


description: Художници, изкуствоведи и други експерти смятат, че е крайно време експертното начало в поставянето на паметници да се завърне.

title: Как да се спасим от монументалното нашествие

maintext:
Фотограф: Велко Ангелов
Фотограф: Мария Съботинова
Десетки предложения за нови паметници постъпват в Столичната община на годишна база, а за цялата страна числото може и да достига и сто. Това стана известно от дискусията "Скулптурата и градът" вчера, която събра над сто човека - художници, изкуствоведи и други експерти в Софийската градска художествена галерия. Срещата, организирана от сайта за култура "Въпреки" с подкрепата на Министерството на културата съвпадна случайно с издигането на поредния монумент в градинката "Свети Седмочисленици" , но естествено зави към темата за пренаселването на градската среда с мемориали.Новият паметник е на загиналите полицаи. Едва ли някой би се възпротивил срещу идеята му - гостите на дискусията дори не знаеха каква е, защото довчера информация за предстоящото поставяне му липсваше. Това обаче е пети монумент от различен тип в малката градинка. А из решенията на Столичния общински съвет дремят още паметници в различна степен на осъществяване - на жертвите от американските бомбардировки, на Роналд Рейгън в Южния парк, на майката на Левски Гинка Кунчева (барелеф върху "Квадрат 500"), на спасяването на българските евреи (единствен, иницииран от правителството с широка обществена подкрепа).Художниците обърнаха внимание на порочната тенденция властите да се съобразяват с желанията на "спонсорите" на паметници за място, изпълнител и дори проект, независимо от естетическите му качества. Според наредбите в повечето градове граждани и организации могат да предлагат монументи, а ако съберат средствата за изграждането им, общините и Министерството на културата са повече от щастливи да кажат "да". Такива са и повечето случаи от последно време.Сред тях са най-известни художествени недоразумения като монументът на Георги Марков на площад "Журналист" пеещият конник на Александър Хайтов в Добрич , и разбира се, паметникът на цар Самуил от същия автор. В момента инициативен комитет търси място на монументална скулптурна група в памет на Борис I, Божидар Димитров иска паметник на Хан Тервел. Или, по думите на един от участниците в дискусията, градовете са на път да се превърнат вАделина Филева, директор на Градската художествена галерия, посочи, че от година към Столичната община работи Експертен художествен съвет, който посреща инициативите за паметни знаци. Макар да има само експертна функция, той отсява инициативите за личности и събития, които вече са почетени, изказва мнение за местоположения и проекти и препоръчва организирането на конкурси.Органът е създаден с промени в Наредбата за именуване и преименуване на общински обекти след шумните скандали около паметника на Самуил и съдбата на "1300 години България" пред НДК, а Филева е един от 9-те му члена - архитекти, изкуствоведи, социолози, избрани от публичен регистър с двугодишен мандат. За петте си заседания от септември миналата година е разгледал около 30 идеи, повечето - частни инициативи. Сред най-екстравагантните са "създаване на най-малкия монумент в света" от сдружение в подкрепа на пчелите "Искам кошер" и паметник на индийския мистик Шри Чинмой в Южния парк. Макар съветът да служи като филтър за онова, което стига от СОС, тепърва ще се види дали ще успее да повлияе на някои спорни естетически тенденции.Монументалната традиция в следосвобожденска България в началото си е нефигуративна - строят се обелиски като Докторския паметник и паметника "Левски", посочи изкуствоведът Филип Зидаров. С идването си "народната власт" обаче залива села и паланки с фигури на партизани, работници и вождове по соцреалистки тертип - което трайно деформира обществената представа за паметник, заяви Зидаров.От Тодор Колев в Шумен до Рони Джеймс Дио в Каварна, през многобройни възрожденци, новите монументи, вдигнати из страната почти винаги са като нарисувани. Апотеоз на тази традиция е опълченеца до "Александър Невски" - точно копие на картината "Самарското знаме" на Ярослав Вешин, припомниха професионалистите. Според скулптора от Съюза на българските художници Стефан Таков инициативните комитети са превърнали художниците в прости изпълнители на типови идеи. В СБХ дори е постъпила молба за оценка на модел на войнишки паметник, който да бъде размножен спрямо нуждите на община Кюстендил.Абстракцията остава неразбрана - пример за това е, че нарочения за бутане паметник "1300 години България" пред НДК е по-мразен от по-идеологическия Паметник на съветската армия, посочиха не само скулптори като Емил Попов, но и културологът Георги Лозанов. "Абсолютна нелепица е, че от всички знаци на онова време хората се нахвърлиха именно на този, който е извън естетиката на онова време", смята той. Експертът, а и други участници обаче се обявиха срещу императива, че паметници не бива да се рушат.Макар да съхраняват спомен за миналото, паметниците се строят с идеологически функции за днешния ден. Затова ако идеологиите им са неприемливи или дори престъпни, няма нищо лошо да бъдат понижени до музейни артефакти, заяви Лозанов. Той нарече паметника на Самуил от миналата година "идеологически жест на съвременния национализъм, насочен към Македония - целта му не е да напомня за българския цар, а да влезе в едно балканско състезание".Монументите не трябва да се поставят, нито да се събарят като идеологически жест, обобщи Лозанов, който даде Мавзолея като пример за двете. Участниците се обединиха около идеята, че решенията за среда трябва да се взимат от експерти, а не от политиците, бизнеса и хорските настроения. И макар и с едно наум, призоваха за завръщането на художествените съвети от близкото минало - комисии от художници, архитекти и урбанисти на национално ниво, през които да минават всички предложения. Фактът, че някога са били идеологически обременени, не дискредитира автоматично експертното начало, което работи по цял свят, посочи Георги Лозанов. В противен случай градовете ще продължават да бъдат "припикавани" от различни групички, които търсят легитимация чрез паметници, предупреди скулпторът Йоханнес Артинян.


title: Веселин Овчаров прелетя рекордните 401 км с парапланер

maintext:
Фотограф: Веселин Овчаров [flytheearth.com]
Фотограф: Веселин Овчаров [flytheearth.com]
"Още на първото планиране след старта потънах много силно, почти се ориентирах за кацане в нашия квартал Жуатама. Вътрешно си казах – не може да е истина, не и на последния ми ден. И тогава осъзнах, че макар и с под 100 м височина, ще успея да стигна до едно от огромните скални образувания в района, които наподобяват гигантски яйца с размери около 400 м монолит. Вятърът идваше криво, но все пак създаваше склонов ефект и това ме спаси. Лепнах се на скалата и започнах да рея", написа Овчаров във
Фотограф: Веселин Овчаров [flytheearth.com] Пристигнахме над Кастело Ду Пиауй на 300 км в 14.15 ч. Денят започна да предразполага 400 км+. Вятърът беше все още добър – 25 км, но леко встрани от нашата посока. За да избегнем въздушното пространство на Тересина, трябваше да борим вятъра на 45°", пише той в блога си.
"Докато прелитахме от облак на облак, отново забелязах драстичната разлика между планирането на моето крило Enzo2 и това на колумбиеца (Себастиан) – Zeno. На всяко прелитане губех между 150-200м, това беше потискащо и в допълнение забелязах възел на едното управление, който ми пречеше в завой. Термиките бяха почнали да отслабват и бе невъзможно да наваксам преднината и превъзходството на другото крило. Себастиан бе решил да летим заедно и старателно ме дочакваше, което му прави чест", разказа още Овчаров.
"На следващите две планирания натискахме спийд система, за да настигнем вече угасващите облаци. От това моето пропадане се влоши още и бях на близо 500 м по-надолу. А повече термики така и не намерихме. Финално планиране над тропическата гора ме отведе до рекордните за мен 401 км над три точки и права линия 395 км в 16.50 часа след 9.50 часа полет".
Веселин Овчаров постави нов рекорд на България за най-дълъг полет с парапланер. В края на двуседмичните полети в Бразилия той премина гросмайсторската граница от 400 км, като прелетя 401.12 км за 9.50 часа.По време на експедицията си Овчаров, който през това лято се завърна към дългите полети след години в акропарапланинга, направи четири полета над 350 км, а кулминацията беше полетът от над 400 км.Най-добрите му опити в Кишада започнаха на 30 октомври с 363.69 километра, в средата на този месец направи 370 км. На 17 ноември постигна почти 390 км, за да приключи с полета от 22 ноември.В блога на личния си сайт пилотът на "Ред бул" описва, че последният му ден на полети е можело да се превърне в пълен провал, а вместо това е станал рекорден.flytheearth.com.След няколко трудни момента сутринта Овчаров установил в ранния следобед, че има шанс да направи много силно постижение.Със своите резултати Овчаров завърши на девето място в класирането на надпреварата за дълги полети XContest 2017, където се взимат предвид шестте най-добри полета.В интервю за "Дневник" Овчаров сподели, че следващата година ще се опита да постави нов рекорд за прелитане на територията на България, след като през това лято бяха постигнати 324 км.Очаквайте скоро интервюто с Веселин Овчаров, в което той разказва за преживяванията си през годината и плановете за 2017 г.


description: "Германия е отворена за всички хора, преследвани по политически причини", добави той. "Те могат да поискат убежище в Германия и това се отнася не само до журналистите", подчерта Михаел Рот, държавен секретар в германското външно министерство.

title: Германия е готова да предложи убежище на преследваните хора в Турция

maintext: Германия е солидарна с хората, преследвани или заплашвани от управляващите в Турция, и е готова да им предложи политическо убежище, заяви Михаел Рот, държавен секретар в германското външно министерство, в публикувано днес интервю във вестник "Велт", предаде БТА."Германия е отворена за всички хора, преследвани по политически причини", добави той. "Те могат да поискат убежище в Германия и това се отнася не само до журналистите", подчерта той в интервюто.Няколко бивши турски дипломати вече поискаха убежище в Германия след чистката, предприета от турските власти след опита за преврат през юли "Това, което става сега в Турция, няма нищо общо с нашите виждания за европейски ценности, върховенство на закона, демокрация и медийни свободи", подчерта още Рот.След опита за преврат на 15 юли турските власти задържаха около 35 000 души и уволниха десетки хиляди от армията, полицията, правосъдието и държавния сектор.Миналата седмица Турция арестува членове на прокюрдската Народнодемократическа партия На свой ред днес турският външен министър Мевлют Чавушоглу че позволява на членове на Кюрдската работническа партия (ПКК), считана от Анкара и Европа за терористична организация, да действат безнаказано на германска територия."Германия счита себе си страна първо качество, с първокласна демокрация, но гледа на Турция като на втора категория. Искаме да ни третират като равноправни партньори", заяви Чавушоглу, цитиран от ДПА.


title: Българските отбори са взели само 1.37 млн. евро от евротурнирите за миналия сезон

maintext:
Миналия сезон под ръководството на Бруно Рибейро "Лудогорец" изигра най-слабата си европейска кампания
[LAP.bg]
Българските представители в европейските клубни турнири са получили общо 1.37 милиона евро през сезон 2015/2016 г.УЕФА обяви разпределението на бонусите за участие в предходната кампания, която беше доста неуспешна за отборите от А група.България беше представена в Европа от четири отбора през миналия сезон - "Лудогорец", Берое", "Литекс" и "Черно море". Те записаха общо две победи, четири равенства и четири загуби, като нито един не достигна дори до третия квалификационен кръг на Шампионската лига и Лига Европа."Лудогорец" беше елиминиран още във втория квалификационен кръг на Шампионската лига от молдовския дебютант "Милсами". Разградчани, които тогава бяха водени от португалеца Бруно Рибейро, загубиха и двете си срещи - 0:1 и 1:2.Българският шампион е получил общо 550 хил. евро от УЕФА. От тях 300 хил. евро са за участие във втория квалификационен кръг, а 250 хил. се дават на всички национални първенци, които не успеят да се класират за групова фаза."Берое" е получил 410 хил. евро. Старозагорци преодоляха първия предварителен кръг на Лига Европа след две победи над литовския "Атлантас" (2:0 и 3:1), а във втория кръг записаха равенство и загуба срещу датския "Брьондби" (0:1 и 0:0)."Литекс" е получил 200 хил. евро, след като направи две равенства с латвийския "Йелгава" (1:1 и 2:2) и отпадна заради по-малко голове на чужд терен."Черно море" също отпадна още след първия си сблъсък след равенство и поражение от "Динамо" (Минск) (1:1 и 0:4). Варненци обаче взимат 10 хил. евро повече от "Литекс", тъй като се включи директно във втория квалификационен кръг на Лига Европа.


description: "Неуважението на структурата на публично място означава, че се поставяш над отбора. Толкова е просто. Анархията не работи в нито един отбор или компания". Тото Волф, изпълнителен директор на отбора във Формула 1 "Мерцедес" по повод поведението на Люис Хамилтън в Гран при на Абу Даби

title: Цитат на деня: Анархията не работи в нито един отбор или компания

maintext: "Едната половина от мен казва, че с 1500 души в Бракли/Бриксуърт и 300 хиляди в "Даймлер" създаваме ценности, които трябва да се уважават. Неуважението на структурата на публично място означава, че се поставяш над отбора. Толкова е просто. Анархията не работи в нито един отбор или компания."Това заяви изпълнителният директор на отбора от Формула 1 "Мерцедес" Тото Волф , след като в неделя английският пилот Люис Хамилтън отказа да спази заповедите от бокса да увеличи скоростта си. Той се стремеше да забави преследвача си и основен фаворит за титлата Нико Розберг, за да бъде настигнат от останалите пилоти и евентуално изпреварен.Волф добави: "Другата половина от мен казва, че това беше единствената възможност да спечели титлата и вероятно не можеш да изискваш от автомобилен пилот, който е ако не най-добрият, то истинско куче-пазач в колата си, да се подчини в една ситуация, в която инстинктите му казват да не се подчинява".Притиснат от журналистите да каже какви биха могли да са последиците и дали може Хамилтън да бъде наказан или дори отстранен, той заяви: "Всичко е възможно"."Трябва да намерим решение на проблема за в бъдеще, защото прецедентът е налице", добави той.


title: Мария Оряшкова стана световна шампионка по самбо за четвърти път

maintext:
Българката триумфира в кат до 80 кг в София
[lap.bg]
Българите в неделя
Жени спортно самбо
- 56 кг Калина Стефанова - 2 кратна световна шампионка при жени
-68 кг Габриела Гигова - европейска шампионка за девойки
Мъже спортно самбо
-62 кг Борис Борисов - световен шампион при мъже
-82 кг Стойчо Терзиев - дебют при мъже на световно
+100 кг Иван Илиев - 5 кратен европейски шампион при мъже
Бойно самбо
-52 кг Йордан Нгуен
-68 кг Тихомир Благовестов
-90 кг Никола Дипчиков - дебют при мъже на световно
Мария Оряшкова стана световна шампионка по спортно самбо за четвърти път. Българката триумфира с титлата в кат до 80 кг на първенството в София.Родената в Панагюрище състезателка се наложи във финала срещу представителката на Беларус Светлана Тимашенка.В бойното самбо Веселин Иванов не успя да спечели втора световна титла и остана със сребърния медал в кат до 62 кг. Във финала той отстъпи по точки от руснака Рустам Талдиев.Мартин Маринков спечели бронзов медал при най-тежките категория над 100 кг. Успехът му дойде след победа срещу латвиеца Ейминатас Ваикасас.С това след двата дни от първенството България вече има златен, два сребърни и четири бронзови медала. Шампионатът се провежда в "Арена Армеец" при свободен вход.


title: И Патриотите, и Реформаторите са готови да съставят и подкрепят правителство

maintext:
Патриотите са готови да хвърлят мост и към БСП.
Фотограф: Анелия Николова
И Реформаторският блок, и Патриотичният фронт разчитат, че сегашното управляващо мнозинство в Народното събрание ще може да се запази и да излъчи правителство. В същото време Патриотите са готови да хвърлят мост и към БСП. Това се разбра от изказвания на лидери на тези формации в кулоарите на Народното събрание.След вчерашния Консултативен съвет за национална сигурност (КСНС) президентът Росен Плевнелиев обяви, че още в петък започва с връчването на мандатите за съставяне на кабинет в рамките на сегашния парламент. Двете най-големи партии в Народното събрание - ГЕРБ и БСП, потвърдиха за пореден път, че ще го върнат. След това държавният глава трябва да прецени на коя политическа сила да даде възможност да направи правителство, като до момента Патриотичният фронт е дал заявка, че ще се опита. От Реформаторския блок също обмислят дали да не пробват да съставят кабинет."Ако ни дадат мандата, ще поискаме среща с БСП и с новоизбрания президент Румен Радев, коментира в кулоарите на Народното събрание съпредседателят на Патриотичния фронт Валери Симеонов. След като вчера изброи имената на четирима министри от сегашното правителство, на които ще предложи да запазят постовете си, днес Симеонов допълни, че ще поиска експерти и от БСП, и от Реформаторския блок. Ако все пак президентът връчи мандат на Реформаторския блок, Фронтът ще даде подкрепата си на блока.Съпредседателят на Реформаторския блок Найден Зеленогорски изрази мнение, че сегашното мнозинство, формирано от Блока, Патриотичния фронт и ГЕРБ, трябва да се запази. Едновременно с това не се ангажира с подкрепа за идеите на Фронта за драстично увеличение на минималната пенсия като посочи, че това е въпрос на разговори. В отговор на въпрос на "Дневник" как вижда хоризонта на следващото правителство, независимо с чий мандат бъде съставено, той отговори 2 години, колкото е мандатът на парламента.Здравният министър Петър Москов, който влезе в кабинета като представител на ДСБ, но се разграничи от партията си, която излезе в опозиция, също е на мнение, че трябва да се запази съществуващото мнозинство и че съставянето на нов кабинет е възможно. На въпрос дали би станал министър, както вчера предложи Валери Симеонов, отговори, че този въпрос не бил най-важният, а първо трябва "неговата политическа сила" - без да упомене името на политическата сила, да вземе решението си да влезе се влезе в разговори за програмата на евентуалния кабинет. И едва след това може да се говори кой да е министър, и дори премиер.Москов е скептичен, че предсрочни избори може да излъчат мнозинство, което да има по-реформаторски характер от сегашното. В отговор на въпрос на "Дневник" за хоризонта на евентуалния нов кабинет, той отговори, че освен програмата това е вторият основен въпрос, на който политическите сили, обявили подкрепа, ще трябва да дадат отговор предварително..


description: Голямо количество незаконно оръжие и контрабандни цигари са разкрити в София в две съвместни акции на Главна дирекция за борба с организираната престъпност (ГДБОП) и Специализираната прокуратура срещу две престъпни групи, предаде агенция "Фокус".

title: Престъпна група, способна да въоръжи цял отряд, е разкрита в София

maintext:
[Пресцентър на МВР]
Голямо количество незаконно оръжие и контрабандни цигари са разкрити в София в две съвместни акции на Главна дирекция за борба с организираната престъпност (ГДБОП) и Специализираната прокуратура, предаде агенция "Фокус".Арсеналът, открит при претърсване на 7 адреса в София, може да въоръжи цял отряд, заяви ръководителят на Специализираната прокуратура Иван Гешев на специален брифинг. Във връзка с него са задържани шест човека. На единия адрес са намерени 50 картечни пистолета, 1 "Валтер", оптика и 2700 евро, на другия - 8 пистолета различни марки, 250 патрона и над 19 000 евро. На трети адрес има пистолет, на 4-ти адрес има монети, а на петия адрес - множество скимиращи устройства, поясни Гешев.В най-новата история на България няма случай на изземане на над 60 броя годни за стрелба огнестрелни оръжия, посочи главният секретар на МВР Георги Костов.Второто досъдебно производство касае организирана престъпна група за контрабанда на акцизни стоки без бандерол, действала от началото на 2016 г. В склад в кв. "Слатина" са намерени над 800 мастербокса цигари от различни марки, което по думите на прокуратурата е еквивалент на един камион ТИР. Те са били фалшификати на български и чуждестранни марки, предназначени за вътрешния пазар, и са били маскирани в пакети с памперси. Огледът продължава и окончателното им количество все още не е известно. Седем лица са привлечени като обвиняеми, двама - за ръководители на престъпната група.Служителите, работили по един от случаите, ще бъдат наградени от главния прокурор Сотир Цацаров за добре свършената до момента работа.


description: И премиерът в оставка е призован в столичното следствие, за да даде обяснения за решението за бартера на ваксини с Турция.

title: И Бойко Борисов е призован на разпит за ваксините

maintext:
Фотограф: Георги Кожухаров
Ивайло Калфин пристига в следствието
Фотограф: Юлия Лазарова
Бившият просветен министър Тодор Танев
Николай Ненчев пристигна с адвоката си Радан Кънев
Фотограф: Юлия Лазарова
И премиерът в оставка Бойко Борисов е призован в столичното следствие, за да даде обяснения за решението за бартера на ваксини с Турция, съобщиха от правителствената информационна служба. Очаква се министър-председателят да се яви пред разследващите днес по обед.Заради договора за дарение на ваксини обвинение е повдигнато на министъра на здравеопазването в оставка Петър Москов . Той и заместникът му Адам Персенски ще за престъпления по служба и безстопанственост.Днес в сградата на Столичната следствена служба пристигнаха и бившият вицепремиер и социален министър Ивайло Калфин (АБВ) и бившият просветен министър Тодор Танев, за да дадат обяснения по разследването за ваксините.Междувременно там пристигна и министърът на отбраната в оставка Николай Ненчев, придружен от адвоката си - лидера на ДСБ Радан Кънев. Очаква се на Ненчев да бъде повдигнато обвинение заради договора с Полша за ремонт на шест двигателя на МиГ-29.Вчера в Столичната следствена служба за бартера с Турция за ваксините бяха разпитани четирима министри в оставка Прокуратурата е призовала за разпити като свидетели всички тогавашни министри от кабинета в оставка, тъй като решението за договора е взето неприсъствено. Вчера говорителят на главния прокурор Румяна Арнаудова каза пред "Дневник" , че към момента министър-председателят в оставка не е призован, без да коментира мотивите за това.


title: Ибрахимович се извини на феновете, че ще пропусне дербито с "Арсенал"

maintext:
Поведението на шведа му донесе наказание в неподходящ момент
Нападателят на "Манчестър юнайтед" Златан Ибрахимович поднесе своите извинения на феновете на отбора за това, че ще пропусне дербито с "Арсенал".Шведът си изкара жълт картон в двубоя със "Суонзи", който беше негов пети за сезона и това го спира от участие в двубоя на 19 ноември.Ибрахимович вкара две от попаденията за успеха с 3:1 като гост на "лебедите", но през втората част извърши излишно грубо нарушение срещу Лерой Фер."В Англия футболът е доста твърд, физически. Трябва да свикна с това и да бъда по-голям професионалист", заяви нападателят."Много съжалявам, че съм наказан за следващия мач, защото много исках да играя в следващия мач. Но аз вярвам във възможностите на съотборниците ми и съм сигурен, че те ще се справят и без мен", добави Ибрахимович.


description: Уволнените и отстранените от работа по подозрения, че имат общо с преврата, са общо 110 000, от тях близо 50 000 са университетски и училищни преподаватели.

title: Видео: Учени и студенти протестираха срещу чистките в Турция


title: Гранични служители на САЩ ще проверяват пътниците още от летището в Брюксел

maintext:
шен през март в Брюксел, в който загинаха 32 цивилни и трима нападатели
Летище "Завентем" в Брюксел от следващото лято ще разполага със сектор под разпореждането на митнически и гранични служители на САЩ, съобщиха местни медии, цитирани от БТА.Целта е пътуващите за САЩ да бъдат проверявани предварително още в Брюксел, вместо проверките да бъдат извършвани на американска земя, както досега. Отбелязва се, че засега подобна система в Европа действа единствено в Дъблин. Занапред мярката ще обхване също летища в Амстердам, Мадрид и Лондон.Представители на летище "Завентем" поясняват, че с новата мярка границата на САЩ ще започва още от белгийската аерогара. Подобен подход за проверка на пътниците е въведен на най-голямата железопътна гара в Брюксел за пътниците във влаковете, които пътуват до Лондон. Летище "Завентем" бе едната цел на двойния атентат, извър. Другата бе метростанция "Малбек".


description: Николай Ненчев съобщи това пред журналисти, след като даде обяснения в столичното следствие за договора за бартера за ваксини с Турция, по който е обвиняем Петър Москов.

title: Министърът на отбраната очаква да бъде обвинен за договора за ремонт на МиГ-овете

maintext:
Николай Ненчев по време на първия полет на МиГ-29 с ремонтиран двигател
Фотограф: Надежда Чипева
Министърът на отбраната в оставка Николай Ненчев е призован в Столичното следствие утре (23 ноември), когато се очаква да му бъдат повдигнати обвинения за договора за ремонта на самолетите МиГ-29.Това коментира министърът пред журналисти на излизане от Столичното следствие, цитиран от БТА. Ненчев днес бе на разпит заради договора за бартер на ваксини с Турция, по който обвиняем е здравният министър Петър Москов Разследващите са питали Ненчев дали подписът под решението на Министерския съвет от юли 2015 г. за бартера с ваксините е негов. Днес и утре се очаква всички министри от втория кабинет "Борисов" да се явят на разпити в следствието, тъй като решението на правителството за ваксините е било взето неприсъствено - "на подпис". Пред "Дневник" говорителят на главния прокурор Румяна Арнаудова съобщи, че министър-председателят Бойко Борисов не е призован, но посочи, че не може да коментира мотивите на разследващите за това.По-рано днес в следствието се яви вицепремиерът и министър на образованието в оставка Меглена Кунева. Тя отказа да коментира темата пред журналистите.Договорът за ремонт на шест двигателя за МиГ-29 с Полша бе финализиран преди близо година . Той е на стойност 6.138 млн. евро, а моторите вече са доставени. Днес Ненчев коментира, че този договор е бил икономически по-изгоден за страната.


title: Близо 200 проекта за иновации кандидатстват за 5 млн. лв.

maintext:
Фотограф: Надежда Чипева
Максималният размер на безвъзмездната финансова помощ за научноизследователски развойни проекти е до 500 000 лв. Финансирането е изцяло национално.
В Изпълнителната агенция за насърчаване на малките и средните предприятия (ИАНМСП) постъпиха 192 проекта за финансиране в рамките на осмата конкурсна сесия на Националния иновационен фонд, съобщиха от институцията.Общият бюджет на сесията е 5 млн. лв.Броят на проектите е рекорден - на предходната са подадени 152 проекта, а на тази преди нея - едва 52.Очаква се до края на тази година или най-късно в началото на следващата да бъдат обявени резултатите.Допустимите области за финансиране са мехатроника и чисти технологии; информационни и комуникационни технологии и информатика; индустрия за здравословен живот и биотехнологии; нови технологии в креативните и рекреативните технологии.Не се подпомагат проекти в сектора на рибарството и аквакултурите, първично производство на селскостопански продукти, закриването на неконкурентоспособни въглищни мини.С проектни предложения кандидатстват всички регистрирани дружества, съгласно Търговския закон. В случай, че проектът се изпълнява съвместно с партньор научна организация, предприятието трябва да е координатор на проекта.Допускат се разходи за персонал, инструменти и оборудване, външни услуги, материали и консумативи, командировки в чужбина.Срокът за изпълнение е 18 месеца, в сравнение с 36 месеца на предните сесии, тъй като три години е прекалено дълго време да се реализира иновацията и в последствие да се търси начин за внедряване. Фондът подпомага научно развойната и иновационната дейност до разработката на прототип включително.


title: Надявам се новият президент да ревизира проблемните си позиции, заяви министър Митов

maintext:
Фотограф: Георги Кожухаров
"Всеки успех на новоизбрания президент, ще е и успех на България, но се надявам, че е разбрал кои позици са проблемни и ще ги ревизира", това каза днес по Би Ти Ви министърът на външните работи в оставка Даниел Митов. Коментарът му беше по повод изказване за статута на Крим и други външнополитически позиции на Румен Радев Митов уточни, че кампанията си е кампания, но сега, от позициите на президента, ще зависи къде ще се нареди България - дали до Северна Корея, или до целия останал свят. Той повтори, че е готов да опише пред Румен Радев основните насоки във външната политика на страната, "позициите и досиетата, по които трябва да се работи".В отговор на въпрос министърът на вътрешните работи в оставка посочи, че България не може да си позволи да има лоши отношения с Турция. Което незначело обаче, че страната няма да реагира при заявени претенции към територии в нейните граници."Президентът Ердоган е хубаво да се фокусира върху случващото се в Турция и говорене, насочено към ревизиране на съвременни граници, е недопустимо", допълни Митов.Даниел Митов не споделя мненията, че с избора на Доналд Тръмп за президент на САЩ, се развързват ръцете на Владимир Путин. Той допълни, че за България САЩ остават съюзник и партньор, с които ще се работи в области като енергетика, антитероризъм, отбрана и сигурност, борба с корупцията и образованието."Някои хора се надяват, че с този избор ще настанат отново мутренските времена, но това няма да се случи", обобщи външният министър в оставка.Даниел Митов отхвърли всички критики от БСП, че правителството в оставка масово изпраща дипломати в чужбина. Той допълни, че решенията за всички назначения, които се критикуват, са взети през май, но процедурите отнемат време и заемането на постовете сега е формално."БСП подхожда непрофесионално и се държат така, сякаш са спечелили парламентарни избори. Няма да позволя работата във външно министерство да се затлачва, заради един или друг политик. Имаме председателство на ЕС, по което трябва да се работи", обясни Митов.По повод исканото отзоваване на консула на България в Ниш Едвин Сугарев , външният министър в оставка каза, че ще има разговор с него, но няма да го отзовава. "Той е интелектуалец, свободен чоек, които свикнал да си казва мнението, но в тази си позиция трябва да поддържа пределен тон", посочи Даниел Митов.На въпрос, дали съжалява, че правителството подава оставка, преди края на мандата, министърът в оставка заяви, че съжалява единствено за недовършената работа. "Можехме да довършим административната реформа в министерството, имаме анализ, надявам се следващият министър да го вземе предвид", посочи Митов.Попитан за своето бъдеще, той увери, че няма проблем с това да не е министър. "Ще се опитам да остана част от политическия живот. За мен беше чест и радост, че можех да служа на страната си, ще продължавам да го правя в каквото и да е качество", завърши Даниел Митов.


title: Четири полицейски служби разследват случаи на педофилия в английския футбол

maintext:
В Скотланд Ярд са подадени сигнали за стари случаи на сексуално насилие от треньори към млади играчи
Четири полицейски служби са започнали разследване на твърденията за сексуално насилие над деца в английския футбол . През последната седмица няколко бивши играчи обявиха, че в детско-юношеските си години са били жертви на сексуален тормоз от треньори.Първо 43-годишният Анди Уудуърд говори публично и заяви, че е бил изнасилван от бившия треньор от академията на "Крю Алекзандра" Бари Бенел. След това обвинения към осъждания за педофилия Бенел отправиха 49-годишният Дейвид Уайт и 44-годишният Стив Уолтърс.Без да споменава име на треньор, бившият футболист на "Тотнъм" и "Ливърпул" Пол Стюарт също обяви, че е бил малтретиран сексуално като млад играч. 52-годишният мъж, който има три мача за националния отбор на Англия, допълни, че със сигурност има още много подобни случаи.След признанията на четиримата бивши футболисти Националната организация за превенция на жестокостта към децата създаде гореща телефонна линия в четвъртък и съобщи, че само за първите два часа са получени повече от 50 сигнала.Лондонската полиция полиция обяви, че е получила информация за отдавнашни случаи на сексуално насилие във футболни клубове от столицата. От Скотланд Ярд не са пожелали да назоват конкретни имена на отбори.Полицията в Хемпшир също потвърди, че разследва подобни стари случаи във футболната общност. Органите на реда в Чешър съобщиха, че получават "все повече сигнали за сексуално насилие" и че обвиненията са отправени към "повече от един лице".Според "Гардиън" един от треньорите, срещу които е получен сигнал в полицията, е Джордж Ормонд. Той е работил в академията на "Нюкасъл", а през 2002 г. получава шест години затвор за малтретиране на млади футболисти.Полицията в Нортъмбрия обяви, че разследва въпросния случай, а от ръководството на "Нюкасъл" заявиха, че ще окажат пълно съдействие "ако и когато клубът получи по-подробна информация".От Висшата лига споделиха, че са "много загрижени" за последните разкрития и обявиха подкрепа за бившите играчи, които "се осмелиха да признаят". "Моите колеги демонстрираха голяма смелост", написа в "Туитър" капитанът на "Манчестър юнайтед" и националния отбор Уейн Рууни.


description: Най-огромната и светла пълна луна за последните близо седемдесет години е на небето и тази нощ.

title: Как да направите най-добрите снимки на днешната супер Луна

maintext:
Фотограф: Mark Blinch
Вчера и днес Луната е до Земята по-близо, отколкото когато и да е в последните 70 години. Ето съветите на главния фотограф на НАСА Бил Инголс за това как да направите най-добрите кадри на красивата гледка:- не правете грешката да снимате Луната сама, без обект за сравнение наблизо. Опитайте да намерите местна забележителност, която да бъде знак за това къде сте били.- вкарайте хора в кадъра. Това може да направи снимката наистина забавна.- експериментирайте с различни локации. Луната ще може да се види почти веднага след залеза, което дава възможност да я снимате от различни места.Най-огромната и светла пълна луна за последните близо седемдесет години е на небето вчера и тази нощ, съобщи НАСА. Спътникът на Земята ще се приближи довечера толкова близо, колкото не е бил от 1948 г., твърдят астрономите.Луната ще премине на 348 400 км. от нас, което ще е с около 35 400 км. по-близо от обикновено. Това ще се случи в 01:23 часа в понеделник срещу вторник. Ако небето е чисто, тя ще изглежда до 14% по-голяма и 30% по-светла от обикновено – т.нар. "супер Луна" Този феномен се проявява, когато пълнолунието съвпадне с перигея - момента, в който спътникът е най-близо до Земята. Това се случва около веднъж на 14 месеца. Разстоянието от Луната до Земята варира, защото орбитата ѝ е овална, а не кръгла.Следващият път, когато спътникът ще бъде толкова близо, ще бъде през 2034 г.


title: Ибрахимович: Футболът в Англия е най-трудният, който съм играл

maintext:
Шведът е убеден, че може да подобри представянето си
Нападателят на "Манчестър юнайтед" Златан Ибрахимович призна, че не се представя на познатото си ниво в новия си тим най-вече заради особеностите на английския футбол.Шведът заяви, че не е свикнал на подобно темпо, но обеща на феновете си, че скоро ще намери себе си.Ибрахимович вкара четири гола в първите си четири мача в първенството, но след това не успя да се разпише в шест поредни двубоя. Той все пак се отпуши последния уикенд, когато вкара две попадения при гостуването на на "Суонзи", което "червените дяволи" спечелиха с 3:1."Мисля, че можеше да съм вкарал повече голове до момента, но пропуснах много положения. Но футболът в Англия е много по-различен от всички други първенства, в които съм играл. Тук няма как един отбор да контролира играта през цялото време. Атаките са и в двете посоки и не спират. Но това е, трябва да свикнеш", коментира Ибрахимович."Доволен съм от представянето си. Знам, че мога повече, знам и че феновете очакват повече. Искам да дам повече и отборът да се представя по-добре. С този отбор можем да постигнем големи неща и ще го направим. Просто трябва да играем на максимума си и нещата ще се получат", каза още шведът.


description: Лидерът на ДБС каза, че амбициите му за са премиер

title: Радан Кънев: Нашата задача е да отрежем свинската опашка на властта

maintext:
Радан Кънев
Фотограф: Юлия Лазарова
"Нашата задача е да отрежем дебелата свинска опашка на властта, която расте и дебелее не в продължение на 27, а продължение на пълни 70 години. И това може да стане със смелост, а не с конформизъм."Това заяви лидерът на ДСБ Радан Кънев на Националното съвещание на партията, което се провежда във Велико Търново. Кънев добави, че това може да стане със смелост, а не с конформизъм и това не може да стане в Реформаторския блок на Кунева и Лукарски, и ГЕРБ на Цветанов и Борисов.В изказването си Кънев заяви, че ДСБ трябва да вгради огромната протестна енергия на обществото, показана на изборите за президент, в усилия за богатство и градеж. "Да обединим българите за коренна промяна, а не за разрушения, защото този процес може да бъде разрушителен", каза Кънев. Той добави, че има зов за общ фронт срещу БСП и ДПС, но "общ път с лидери, за които властта е на всяка цена, нямаме". "Общ фронт на бацилите не може да пребори инфекцията", заяви Радан Кънев."Ние имаме проблем с хора, които за властта са готови на всички и те са в ГЕРБ, и в ДПС. До скоро имаше и такива в нашите редици. Изправени сме пред огромни рискове за националната сигурност и пред вътрешно разложение на институциите. Тази зловеща картина води до пробив в българската национална сигурност", каза Кънев."С човека, който в момента в който загуби президентските избори, хвърли кърпата и избяга, за да се представи по-добре на следващите парламентарни избори, и прави това нещо за четвърти път в кариерата си, няма как да се справим със задаващите се опасности и предизвикателства. Не виждам, как "булката беглец" може да ни спаси от тях", добави той. Амбицията на всеки лидер на дясна партия е да вземе министър-председателското място, очерта целите пред партията си Кънев. Той каза на съпартийците си, че ако не смятат лидера си за достатъчно добър, да го сменят, но не и целите си.В изказването си Кънев призова към обединение около ценност и предложи "нова харта", която да сложи началото на нов период. Текстовете в документа предлагат данъците да остават в общините, а не в централната власт, власт на закона, "силни национални институции, малка и силна администрация".Хартата предлага обединение срещу завладяването на словото, а като първа задача поставя независима прокуратура, армия и сили за сигурност, както и силна дипломация. "Няма да допуснем унищожаването на българската природа и унищожаването и от олигарси. Опазването на природата е основа на патриотизма", каза Кънев. Друг приоритет са качественото образование и здравеопазване.Призоваваме към съюз. Сега е времето, когато това мнозинство, трябва да се обедини, каза Кънев и завърши с думите на Апостола Левски "Свобода и всекиму своето". Хартата ще бъде обсъденa на събранието на ДСБ.


title: Медийният регулатор не даде ход на конкурса за нов генерален директор на БНТ

maintext:
Председателят на СЕМ Мария Стоянова
Фотограф: Надежда Чипева
Съветът за електронни медии не даде старт на конкурсната процедура за генерален директор на БНТ, така както се очакваше. Решението на съвета е безпрецедентно, защото е взето единодушно с пет гласа "въздържал се", като в крайна сметка не е било подкрепено от никого.
Изборът ще стартира, "когато ситуацията позволява устойчивост на конкурса, така че да не компрометира кандидатите", лаконично коментира председателят на СЕМ Мария Стоянова. Във "Фейсбук" членът на СЕМ Иво Атанасов е коментирал: "Дойдох на заседанието с намерението да гласувам "въздържал се", дори споделих това с някои членове на СЕМ. Защо не мога да гласувам "против"? Винаги досега генералният директор и на БНТ, и на БНР е бил избиран, преди да приключи мандатът на стария. Тъкмо затова на заседанията ни и на 7 юни, и на 5 юли предложих да обявим конкурс за нов генерален директор на БНТ с оглед на изтичащия на 1 август мандат на г-жа Анкова", коментира Атанасов.
Той уточнява, че и двете му предложения са били отхвърлени чрез гласуване. "Ако днес бих бил "против", бих влязъл в противоречие с позицията, която отстоявам от 7 юни насам". Атанасов смята, че когато и да обяви конкурсът, медийния регулатор все ще е закъснял. Но от обясненията му не става ясно защо сега не подкрепя да започне избор на директор и отказа други коментари извън този в социалната мрежа.
Според източници, запознати с работата на съвета, обявяването на конкурса е било обсъждано във вторник и трима от членовете на петчленния регулатор са имали намерение да подкрепят старта на процедурата, дори е било изготвено проекто решение с график. Един от членовете е бил категорично против, а друг е поддържал от вторник позицията "въздържал се". Днес и петимата членове решиха да се въздържат и да отложат неясно за кога обявяването на конкурса.


title: Битката в пустинята: Хамилтън ще стартира пръв в Абу Даби

maintext:
RIC: "Hopefully our different tyre strategy will put us in the fight tomorrow. Third was the target today so we are happy" #AbuDhabiGP pic.twitter.com/Nr5EjC55ye — Formula 1 (@F1) November 26, 2016
Световният шампион във Формула 1 Люис Хамилтън спечели последната квалификация за сезона.Пилотът на "Мерцедес" ще стартира пръв в Гран при на Абу Даби, а лидерът в генералното класиране Нико Розберг ще бъде до своя съотборник на първа редица.Германецът се нужда от място на подиума в неделя, за да стане световен шампион за пръв път в кариерата си. Той има 12 точки аванс пред Хамилтън, който преследва трета поредна и общо четвърта титла.Англичанинът беше най-бърз и в трите фази на днешната квалификация. Той стигна до четвърти пореден и общо 12-и полпозишън през сезона, след като завъртя най-добрата обиколка за 1:38.755 мин. Розберг беше с 0.303 сек. по-бавен."Не направих толкова лоша обиколка, но Люис свърши по-добра работа. Дойдох тук за полпозишън и победа, но все още мисля, че ще имам възможности да спечеля състезанието утре", коментира Розберг.Даниел Рикардо с "Ред бул" ще стартира трети на пистата "Яс Марина", следван от пилотите на "Ферари" Кими Райконен и Себастиaн Фетел.Макс Верстапен с втория "Ред бул" ще потегли от шеста позиция, а на четвърта редица са Нико Хюлкенберг и Серхио Перес от "Форс Индия".Първата десетка се затваря от Фернандо Алонсо с "Макларън" и Фелипе Маса с "Уилямс", а съотборниците им Дженсън Бътън и Валтери Ботас са съответно 12-и и 11-и.За англичанина и бразилеца утрешното състезание ще е последното в кариерата им на пилоти във Формула 1.


description: Румен Радев каза, че е твърд привърженик на мажоритарния вот, но все пак е по-добре да се въведе смесена избирателна система.

title: Обстоятелствата ще ни принудят да потърсим разбирателство с Русия, смята Румен Радев (обновена)

maintext:
Фотограф: Цветелина Белутова
България е лоялен пълноправен член на Европейския съюз и НАТО. Това обаче не означава, че не трябва да търсим по-голямо доверие и повишаване на диалога с Русия, намаляване на напрежението с Русия. Мисля, че обстоятелствата ще ни принудят да потърсим разбирателството, обяви днес новоизбраният президент Румен Радев в интервю за БНР.Той изтъкна, че растящите заплахи в геополитически план - от тероризъм и ислямски фундаментализъм, могат да бъдат решени само при взаимодействие с Русия. Радев изрази мнение, че в хода на предизборна кампания определени кръгове са се опитали да окупират и патентоват евроатлантическите ценности и членството на България в Европейския съюз и НАТО - единствено за тях."Тези, които насадиха някакви настроения срещу мен, трябва да се базират на моите открити публични тези по време на предизборната кампания, а не да се създават някакви манипулации. Същите кръгове, които провалиха кандидатурата на госпожа Бокова за ООН, явно дирижират цялата тази кампания", посочи бъдещият президент.Румен Радев каза още, че е, но все пак е по-добре да се въведе смесена избирателна система. "Мажоритарният избор крие много особености и рискове, които не бяха разяснени. Той може да взриви политическия модел и да изкриви вота на избирателите", обясни позицията си бъдещият президент.Според Румен Радев в дневния ред на парламента трябва да влезе приемането на нов изборен кодекс, който да отчита желанието за мажоритарен вот, а не работата по нова конституция. "Разбира се, ако с този нов Избирателен кодекс се окаже, че парламентът не работи добре, че няма стабилност, че няма ясна перспектива за развитието на страната, то тогава вече можем да мислим за нова конституция", допълни той.Бъдещият президент посочи още, че шансовете да бъде съставен кабинет в рамките на този парламент не са големи, след отказа на ГЕРБ и БСП да опитат да направят такъв. "В момента, който изхожда в своите действия строго от конституцията. В този ход на мисли, изхождайки от Конституцията, изрично негово е правото и задължението да състави служебен кабинет. И мисля, че размиването на отговорностите не е най-доброто решение, смята Румен Радев.


description: "Нефтохимик" започна точно със седем състезателки, а веднага след началото на двубоя една от тях даде знак, че е контузена. В продължение на четири минути тя получи медицинска помощ. Впоследствие заради липсата на резерви се стигна до прекратяването на срещата.

title: Мач от женското първенство по футбол беше прекратен след само 6 секунди

maintext:
Фотограф: Надежда Чипева
Среща от женското първенство по футбол на България продължи едва... 6 секунди. Толкова бяха необходими, за да може съдията Валентин Станчев да даде начало на мача между ЖФК "Бургас" и "Нефтохимик" и след това да го прекрати.В основата на решението му е точка в правилника, според която минималният брой играчи в един отбор трябва да е седем."Нефтохимик" започна точно със седем състезателки, а веднага след началото на двубоя една от тях даде знак, че е контузена. В продължение на четири минути тя получи медицинска помощ. Впоследствие заради липсата на резерви се стигна до прекратяването на срещата, пише БТА.Очаква се ЖФК "Бургас" да получи служебна победа."Женският футбол е напълно аматьорски. Ние идваме да играем, защото обичаме този спорт, но подобно отношение от нашите съграждани е обидно и срамно", каза една от състезателките на ЖФК Бургас. Женският отбор на "Нефтохимик" до миналата година носеше името "Бургас лейдис клуб" и получава финансова субсидия от общината.Водач в първенството е "Суперспорт" с 16 точки, а ЖФК "Бургас" е пети с десет. "Нефтохимик" заема последното 11-о място с пет загуби от пет мача и голова разлика 0:47.


description: Перспективата за наш 18 брюмер, с генерал като Първи консул, воден от неясни амбиции за предоговаряния на мястото на България и кацване в друга сфера, е повече от стъписваща тук и сега, поне с оглед на здравия разум. Грешка, която може да се окаже наистина трудно поправима.

title: Новият 18 брюмер, или за страстите и разума в политиката

maintext: Шокът "Тръмп" и върволицата от сходни "тръмпо-трусове", които от известно време насам застигат Европа, са ясен знак, че нещо в лоното на днешния свят клокочи, без да е ясно кога и какво ще бликне на повърхността. Нещата в световен мащаб не вървят добре, хората трупат гняв и разочарование, което как да не проличи в изборните урни. А и по-добре там, отколкото другаде.На теория всяко политическо събитие възниква в сечението на поне няколко концентрични кръга, където страстите на душата (недоволства, гневове и болки) би трябвало да се пресичат с целите на разума (смисъл, благо и произтичащата от тях отговорност). Нещо, известно още от "Политиката" на Аристотел, друг е въпросът кое в крайна сметка надделява. Или защо хората често са склонни да изберат по-лошото, за да накажат някого заради нещо.В случая с американските избори причината е повече или по-малко очевидна: проточилата се кампания, изпълнена с компромати, скандали и лични обиди, отврати немалка част от избирателите; мнозина, да не се кривим душата, не бяха очаровани и от двамата основни кандидати (от Хилари – заради семействеността и дефицитите на статуквото, от Тръмп – заради пълната му некомпетентност и арогантност, лъжите и несвързаните му приказки). Уви, както често става в живота, последният дефект се оказа ефект.Тръмп, въпреки социалното си положение и парите си, се превърна в изразител на протестния вот срещу "истаблишмента", статуквото или управляващата политическа класа вкупом. Независимо от това кой е самият той, какво е сторил или не е сторил, и защо тъкмо с него трябваше да се идентифицира уязвимата част на американска средна класа, търсеща изблик на гнева си.Така се стигна и до този 9 ноември, който опоненти на Тръмп оприличиха ни повече, ни по-малко на 18 брюмер. Спомняте ли се тази странна дата от календара на Френската революция? Всъщност тя съответства на деня на изборите, на 9 ноември по грегорианския календар, и на тази дата през 1799 г. Наполеон Бонапарт, зачерквайки всичко дотук, се превръща в Първи консул, за да се самокороняса впоследствие и за император.Дата с дата обаче не си приличат, а и Тръмп не е никакъв Наполеон, както с право отбеляза Рос Даутат в "Ню Йорк таймс". Идеята за нов 18 брюмер, доколкото витае във въздуха, е само метафора. Тя не толкова се свързва с идеята за събитието-повторение, колкото за повратно събитие. Каквато е и интерпретацията на 18 брюмер в памфлета на Маркс, впрочем заимствана от Хегел: всемирно историческите събития и личности се явяват някак на два пъти – първият път като трагедия, вторият (или всеки следващ) път във вид на фарс или буфонада. Което комай по-точно пресъздава измеренията на "шока Тръмп", в който фарсът превръща политическото събитие в трагикомедия, без това да омаловажава възможните му глобални последици върху световната политика и икономика.Възможностите, поне чисто логически, са две:Опасенията на едни са свързани с възможно съглашателство с Путин (обявил Тръмп за "изключително надарена личност"), което изоставя Източна Европа или Близкия Изток на произвола на Москва; други се опасяват от конфликт с Китай или Мексико, трети – точно обратното, от рязка конфронтация след период на съглашателство, която пък би изправило света пред заплахата на нова Карибска криза. И трябва да признаем, с ръка на сърцето, че нито един от тези сценарии, не е изключен., който да "балансира" и изведе президентския му мандат от най-силните зони на турбулентност. Звучи добре, ала ще е доста трудно предвид самата личност на новоизбрания 45-и президент на САЩ.И тук няма как отново да не възникне въпросът: а не можеше ли това да се избегне? Със сигурност, да. Ако гневливостите на душевните страсти не бяха надделели над гласа на разума. И ако повечето избиратели бяха чули предупреждението, което Барак Обама отправи в свое скорошно интервю: "Не всичко в света ни въодушевява. Човек просто прави онова, което е длъжен да стори. И едно от тези неща, които сме длъжни да направим с оглед на моментната ситуация, е следното: да гласуваме за опонента на Тръмп".В такива случаи е прието да се казва: кой както иска да гласува – с въздишка или с други чувства, ако ще и със затворени очи. В името на общото благо и спокойствие. Преди да е станало твърде късно.Защото Съединените щати са велика страна, оцелявала във всякакви ситуации. Алексис дьо Токвил го е формулирал още навремето:И те наистина могат – заради мащаба, ресурса и ролята на тази страна.Съотнесем ли обаче формулата на Токвил към българите, тя не изглежда никак оптимистично. Грешките на българите, граждани на една малка страна, уви, са били жестоко наказвани от историята. Толкова жестоко, че на човек чак не му се връща към върволицата ни от национални катастрофи.В този смисъл перспективата за наш 18 брюмер, с генерал като Първи консул, воден от неясни амбиции за предоговаряния на мястото на България и кацване в друга сфера, е повече от стъписваща тук и сега, поне с оглед на здравия разум.Грешка, която може да се окаже наистина трудно поправима.


description: Най-голяма е активносттта в Турция, следвана от Великобритания, Испания и Германия.

title: Над 39 хил. българи са гласували в чужбина към 16.00 часа

maintext:
ред избирателните секции
Към 16.00 часа общият брой на гласувалите български граждани в секциите извън страната е 39 585, съобщи Министерството на външните работи (МВнР).Най-висока е активността в Турция, където са гласували 14 759 български граждани. Пв съседната държава по-рано днес се извиха дълги опашки и имаше напрежение. Следват Великобритания с 5 741 гласували българи, Испания с 3 823 души и Германия - 1 991.Вече е приключил изборният ден в секциите в Австралия, Китай, Индия и Виетнам. Там са гласували общо 353-ма български граждани. В Сингапур избирателната секция е затворила с 80 гласували българи.


title: Засега не са установени епидемични болести в бежанския център в Харманли

maintext:
[Правителствена пресслужба]
При днешните медицински прегледи на първите около 80 настанени в бежанския център Харманли мигранти не са установени епидемично рискови заболявания. Това съобщи пред БТА директорът на РЗИ - Хасково д-р Соня Димитрова.
Малко преди обяд днес започна разпореденият в началото на седмицата пълен медицински скрининг на пребиваващите в центъра над 3000 мигранти.
Случай на краста е единственото кожно заболяване, което е било установено досега от специалистите, уточни д-р Димитрова и отбеляза, че самите подлежащи на диагностициране се самоорганизирали за улесняване на процедурите.
Назначени са били няколко рентгенографии на бял дроб за изключване на по-сериозни болести на дихателната система.
Днес се проведе заседание на Националния оперативен щаб по въпросите на миграционния натиск, в което участваха председателят на Държавната агенция за бежанците Петя Първанова, председателят на ДАНС Димитър Георгиев, ресорните зам.-министри на вътрешните и външните работи, на здравеопазването, финансите, земеделието и храните, зам.-началникът на отбраната, ръководството на МВР и представители на Българския червен кръст.
В същото време продължава и отстраняването на щетите по сградите, причинени при бунта на мигрантите в четвъртък заради карантината.Щабът е обсъдил изпълнението на разпоредените от министър-председателя в оставка Бойко Борисов допълнителни мерки за нормализиране на обстановката в бежанския център в Харманли, обсъдени вчера по време на срещата в Министерския съвет


description: Индия е надминала Китай по брой смъртни случаи, дължащи се на замърсяването на въздуха. През 2015 г. в страната има 50 смъртни случая повече на ден от Китай. Това показват актуалните данни от доклад на проекта "Global Burden of Disease" (GBD)

title: Индия надмина Китай по смъртни случаи заради мръсния въздух

maintext:
Фотограф: Adnan Abidi
Индия надмина Китай по брой смъртни случаи, дължащи се на замърсяването на въздуха.
През 2015 г. в страната има 50 смъртни случая повече на ден в сравнение с тези в Китай. Това показват актуалните данни от доклад на проекта "Global Burden of Disease" (GBD), изготвен от Института за здравни показатели и оценка в Университета на Вашингтон в Сиатъл, цитиран от местни медии в Индия.
Според последни данни, през 2015 г. В Индия има 3280 случая на преждевременна смърт (смъртни случаи, дължащи се на концентрация на озон и концентрация на прахови частици) на ден, докато в Китай те са 3230. През 2010 г., брой на случаите на преждевременна смърт в Индия са били 2863, а в в Китай – 3190. През 2005 г. В Индия те са били 2654, а в Китай – 3332.
Така преждевременната смърт в Индия се е увеличила с 23% през последните десет години, докато в Китай тенденцията е обратната и отчита спад от три процента.
Според проучването, процентът на случаите на преждевременна смърт в Индия се увеличава с тревожна скорост – от 2140 смъртни случая на ден през 1990 г., тя е достигнала до 3280 през 2015 г.
Това е
почти
53%
увеличение на
случаите на преждевременна смърт
в
последните 25 години
,
много по-рязко
увеличение
в сравнение с това в
Китай
–
16
на сто
период
, след като страната е
успяла да
обърне тенденцията
от 2005 г. нататък
Според изявление за пресата на Грийнпийс Индия, тези данни потвърждават тяхно по-ранно проучване, което показва, че за първи път през този век средното количество прахови частици, на което са изложени индийските граждани е по-високо в сравние с това, на което са изложени китайците. В тази връзка активистите призовават за незабавни действия.
Проучванията показват, че взетите мерки в Китай за справяне със замърсяването са допринесли за подобряване качеството на въздуха от година на година. Докато нивата на замърсяване на Индия са се увеличили през последното десетилетие.
"Данните от това изследване трябва да бъдат взети предвид сериозно, защото са доказателство за влошаване качеството на въздуха в Индия и отговорните органи трябва да предприемат незабавни действия", казва Сунил Дахайа от Грийнпийс Индия.
ръст за същия


description: По качеството на здравеопазването България е в компанията на Перу и Иран.

title: Лошо управление и беднотия пречат България да напредва, твърди световен доклад

maintext:
България се изкачи за 10 години с три позиции в Индекса за просперитет на базираният в Лондон институт "Легатум", но слабите резултати в управление, здравеопазване и лична свобода я задържат на дъното на групата страни членки на Европейския съюз.
Напредък е отчетен в категориите Бизнес среда, Обществен капитал и Околна среда. Но преходът към демокрация и свободна пазарна икономика са по-бавни и това прави страната една от най-бедните и най-корумпираните в района.В световната класация на България е отредено 57-о място от общо 149 държави - малко по-добре от Еквадор и Черна гора, но по-зле от Ботсвана, Ямайка и Шри Ланка.В деветте използвани за индекса показателя най-добри са постиженията в Образование (39), Околна среда (41) и сигурност (48).По повечето показатели България е в средата на класацията - Лична свобода (61), Бизнес среда (71), Качество на икономиката (73), Управление (78). Най-слабите резултати са в Здравеопазване (91) и Обществен капитал (111).Последните данни са особено тревожни, защото под Обществен капитал авторите разбират силата на връзките между хората, обществените норми и мрежи за подкрепа, както и гражданската активност. Проблемите с разпокъсаните връзки в обществото, апатията и отсъствието на мрежи за взаимопомощ, изглежда, са характерни за много от посткомнистическите общества, тъй като в тази част на класацията са страни като Албания, Казахстан, Хърватия, Унгария, Русия, Черна гора, Македония.Що се отнася до качеството на здравеопазването България е в компанията на Перу и Иран, а от страните от бившия комунистически блок по-зле са само такива от бившия СССР - Армения, Русия, Молдова и Украйна.Беднотата обаче е водещият проблем за България, предупреждават авторите на индекса."За бъдещ просперитет е важно България да прокара реформи, които не само да увеличат икономическия растеж, но и да намалят масовата бедност. Трябва да се работи и срещу неефективното управление, организираната престъпност и корупцията."В обяснителната част за страната се казва, че безработицата е не е намаляла чувствително през последните 3 години (от 12.9% на 11.6%)."Масовата и растяща бедност са много сериозна причина за загриженост. 22% от населението живее под приетата в страната линия на бедността, а 2% са под линията на абсолютната бедност. Това са най-високите показатели в ЕС. Едва 5% от хората казват, че живеят добре с доходите си."Тази година в категорията Бизнес среда страната е слязла с 6 позиции, като изрично си посочва, че антимонополната политика на България е най-слабата в ЕС. Страната е на 71 място в тази категория, докато съседна Румъния е на позиция 41. Корпоративният и подоходният данъци може да са най-ниските в ЕС, но спрямо 2007г. Е станало по-трудно да се вземе кредит."Особено тревожен е спадът на България в категорията Управление, където за 10 години тя е слязла надолу с 25 пунта до място 78. Тя е една от най-корумпираните в ЕС и отчита малък напредък в борбата с корупцията. България е също с най-ниското равнище на върховенство на закона в ЕС, организираната престъпност остава проблем."1. Нова Зеландия2. Норвегия3. Финландия4. Швейцария5. Канада6. Австралия7. Холандия8. Швеция9. Дания10. Великобритания.


title: Асанж в интервю за руската държавна телевизия: Либия бе война на Клинтън

maintext:
Фотограф: В© Peter Nicholls / Reuters
Кандидатката на Демократическата партия за президент на САЩ Хилари Клинтън е изиграла една от ключовите роли в държавния преврат, извършен в Либия през 2011 г. Това заяви основателят на Уикилийкс Джулиан Асандж в интервю за руската държавна телевизия Ар Ти (RT), излъчваща за чужбина, съобщи ТАСС."Либия бе война на Хилари Клинтън в по-голяма степен, отколкото на друг някой. Отначало (президентът на САЩ) Барак Обама се обявяваше против. Кой бе човекът, който я подкрепяше? Хилари Клинтън, това личи от писмата й", каза Асандж.По думите му в 1700 от публикуваните 33 000 имейли на Клинтън става дума за северноафриканската страна. "Там не пише за евтиния петрол в Либия. Тя разглеждаше свалянето на (Муамар) Кадафи и смяната на режима в Либия като аргумент, който ще може да се използва в президентската кампания", изтъкна той. Асандж спомена за документ от края на 2011 г., "създаден за Хилари Клинтън и съдържащ хронологично описание на дейността на Клинтън, изиграла ключова роля за разрушаването на Либия".По-рано телевизия "Фокс нюз" съобщи, че администрацията на Обама се е опитвала да прикрие ролята на Клинтън в тайните оръжейни доставки за либийските бунтовници през 2011 г., за да не я компрометира и да не подрони шансовете й в изборите за държавен глава на САЩ на 8 ноември.


title: Снимка на деня: Да се рееш като птица над Доломитите

maintext:
1/5 снимки в галерията Френският дует Soul Flyers (Фредерик "Фред" Фюжен и Венсан "Винс" Рефе) и американският оператор Ноа Бансън заснеха спиращ дъха видео клип на скок от 4000 м с уингсюит костюми.
В действителност това са три скока в небето над италианските Доломити, монтирани в едно. В клипа те демонстрират полет по гръб, хванати за ръце и с преобръщане във въздуха, но също толкова вълнуващ е пейзажът.
Доверие, практика, опит и талант - без тези четири съставки няма как да се изпълняват подобни елементи, коментират от компанията "Ред бул", спонсор на французите. За да се заснеме видеото е нужен перфектен синхрон между тримата, включително оператора, който е световен шампион по този екстремен вид спорт.
Видео запис на скока в италианските Алпи можете да видите тук.
Фотограф: Supersize Films


description: Ски сезонът в Пампорово ще бъде официално открит в събота, на 10 декември, съобщи изпълнителният директор на "Пампорово" АД Мариян Беляков на пресконференция.

title: Лифт картата за Пампорово-Чепеларе ще е 55 лв., сезонът започва на 10 декември

maintext:
Пампорово ще открие сезона още този уикенд
Фотограф: Георги Филипов
Ски сезонът в Пампорово ще бъде официално открит на 10 декември, съобщи изпълнителният директор на "Пампорово" АД Мариян Беляков на пресконференция.
Официалната церемония ще бъде в 12.00 ч., а съоръженията ще заработят от 8.45 ч. По традиция в първия ден от сезона
От 11 до 18 декември цената на лифт картата за възрастни за цял ден ще бъде 39 лева, а от 19 декември ще стане 55 лева. С нея ще може да се кара и на пистата Мечи чал над Чепеларе, където лифтът премина към "Пампорово" АД през тази година. Увеличението на дневната карта спрямо миналата година е 2 лв.
Цената на дневните карти за възрастни на Мечи чал ще бъде 40 лева, а в промоционалната седмица от 11 до 18 декември ще се кара срещу 29 лева.
Организаторите са предвидили откриването на сезона на Мечи чал също да бъде на 10 декември, стига метеорологичните условия да позволят това.
Останалите два големи български курорта лифтовете ще се ползват безплатно.От 11 до 18 декември цената на лифт картата за възрастни за цял ден ще бъде 39 лева, а от 19 декември ще стане 55 лева. С нея ще може да се кара и на пистата Мечи чал над Чепеларе, където лифтът премина към "Пампорово" АД през тази година. Увеличението на дневната карта спрямо миналата година е 2 лв.Цената на дневните карти за възрастни на Мечи чал ще бъде 40 лева, а в промоционалната седмица от 11 до 18 декември ще се кара срещу 29 лева.Организаторите са предвидили откриването на сезона на Мечи чал също да бъде на 10 декември, стига метеорологичните условия да позволят това.Останалите два големи български курорта Боровец Банско ще открият официално сезона на 17 декември
От "Пампорово" АД обещаха да има намаления през целия сезон за деца и семейства, като и през тази година основният контингент от посетители ще бъде от България. Очаква се 30 процента ръст на ирландските туристи.
"По пистите е свършена много работа и скиорите ще усетят тези промени", заяви Беляков.
Той добави, че връзката между Пампорово и Чепеларе ще се осъществява с автобуси, които ще се движат на 15-20 минути.
"Радвам се, че чаканото обединение на Чепеларе с Пампорово се случи. Надявам се скоро да има и лифт между двете ски зони", каза председателят на федерацията по биатлон Екатерина Дафовска, която е родом от Чепеларе.
В спортния календар тази година големите събития са връщането на Freestyle Open през март, както и Европейската купа по сноуборд слоупстайл (13-14 януари) и Европейската купа по фрийстайл ски слоупстайл (17-18 март). От Пампорово смятат, че "
99 процента" през 2018 година ще бъдат домакини на Световната купа по сноуборд слоупстайл.


description: Това е работа за хора, които искат не само да създават новини, но след това да ги анализират и коментират.

title: "Дневник" търси репортери

maintext:
Фотограф: Анелия Николова
СV и мотивационно писмо до
Впечатлени сте от лавината световни събития, които предложи 2016 г., но сте готови да посрещнете предизвикателствата на следващите години.и имате аргументирано обяснение за случващото се и основателни прогнози за предстоящото.Имате самочувствие, че разбирате не само от международна политика, но и от икономика, статистика, народопсихология и история. Само писането като изразно средство не ви достига и искате да режисирате кратък видеоклип.Ако се разпознавате в описанието, може би вие сте бъдещ репортер в екипа на "Дневник" и ще имате възможност да работите в най-силния международен екип на онлайн медия в България.Кандидатствайте, като изпратите karieri@dnevnik.bg до 21 ноември 2016 г., и отбележите, че е за репортери "Свят".- Можете да предадете новина в 140 знака.- Можете да създадете или редактирате текст до ясно и кратко съдържание.- Английският е задължителен, а всеки друг език, който владеете, е плюс.- Оценяваме, ако сте активен в социалните мрежи, знаете силата и капаните на Twitter и ползвате интернет през телефона си.Това е работа за хора,Ще се свържем само с кандидатите, които ще бъдат поканени на интервю.Документите ще се разглеждат конфиденциално. Данните, които ще ни предоставите при кандидатстването, са лични данни по смисъла на ЗЗЛД и ще бъдат съхранявани и обработвани съгласно изискванията му.


description: В София днес се провежда първата за България среща между държавата, здравни институции и специалисти с бизнеса и браншовите организации за подобряване на състава на храните на българския пазар.

title: По-малко сол, мазнини и захар в храната спасява живота, казват специалисти

maintext:
Фотограф: Надежда Чипева
и смъртност от хронични болести
Амбицията на Националния център по обществено здраве, който е домакин на днешната среща, е процесът на прочистване на храните у нас да започне също от солта, като засега се планира намаляване на количеството й с по 4% на година за 4 години или с общо 16%. Това обаче тепърва ще се обсъжда с бизнеса, от който се изисква значителна промяна в технологиите и рецептурниците.
"България има средиземноморски стил на хранене и традиции, които са много полезни, като изобилието на плодове и зеленчуци в ежедневието. Измислили сте киселото мляко, което е изключително добра храна... но не и когато е пълна със захар. Високите нива на затлъстяванев страната са доказателство за сериозен проблем и трябва да се вземат мерки в много посоки."Такива са наблюденията на д-р Жоао Бреда, регионален директор за Европа на Световната здравна организация по въпросите на храненето, физическата дейност и затлъстяването. Той е гост на първата за България среща между държавата и здравните институции с бизнеса и браншовите организации за подобряване на състава на храните на българския пазар.Срещата е част от поредица европейски инициативи за намаляване на солта, мазнините и захарта в производството на хранителни продукти в цяла Европа. Рамката на ЕС в тази посока е начертана през 2008 г., когато е решено постепенно да се намали солта в 12 групи храни като хляб, месни изделия, сирене, сухи супи, зърнени закуски, снаксове и др. През 2011 г. на фокус застава намаляването на наситените мазнини и трансмазнини, а от тази година (от преди седмица) е приета нова резолюция за постепенното намаляване на захарта в основните групи храни до 2018 г.И за трите съставки многократно е доказана вредата върху здравето при прием в големи количества. Д-р Бреда цитира данни от Световната здравна организация, според които над 80% от смъртните случаи в България са заради усложнения от диабет, онкологични заболявания и други, пряко свързани със затлъстяването и нездравословния начин на живот. Но ако се намалят солта, мазнините и захарта и се добавят малко повече физически усилия, този процент бързо може да падне. "Такава промяна буквално би спасила животи", каза той.Засега девет страни в Европа са предприели сериозни мерки за намаляването на солта в местното си производство. Финландия например е успяла да редуцира солта в продуктите си с 40% само за няколко години. По самоинициатива Дания пък е забранила трансмазнините още през 2005 г. и незабавно проличали ползите за общественото здраве, даде примери директорът от СЗО. Той цитира и ново проучване, което показало, че солта в колбасите може да се намали с до 60%, преди потребителите да забележат разликата във вкуса."Храната може да е и вкусна, и здравословна", уверява д-р Бреда. Освен в производството обаче трябва да се предприемат мерки и по отношение на строгостта на описване на съставките на етикетите, също и към маркетинговите стратегии на производителите и дистрибуторите, които рекламират стоките си през всички възможни канали онлайн и офлайн. Друг проблем е, че порциите в България са твърде големи, както и слабата физическа култура на населението.Националният консултант по хранене и диететика д-р Веселка Дулева допълни, че любовта към соленото и сладкото се възпитава и е въпрос на няколко месеца да се привикне с по-ниски нива от вредните съставки. Малките деца в училищата, за които вече са взети мерки - например забраната на газирани напитки в училищните лафки и за добавяне на сол в храните им, развиват вкуса им към здравословното хранене, но за по-възрастните хора в България - 50% от които са с наднормено тегло - това няма как да се промени освен чрез политиките на ЕС и собствено информирано решение.


title: Шестата партия между Карлсен и Карякин (на живо)

maintext:
Шампионът Магнус Карлсен и претендентът Сергей Карякин играят тази вечер шестата партия от битката за шахматната корона.
До момента резултатът е равен - 2,5:2,5, след като всички изиграни срещи в Ню Йорк завършиха реми.
Карлсен е на върха в шаха от 2013 г. Тогава той спечели първата си световна титла след победа срещу Вишванатан Ананд. Година по-късно той защити успеха си след нов триумф срещу индиеца.
Карякин, който е най-младият състезател, стигнал до титлата "гросмайстор", за първи път играе в мача за световната корона.
Играят се общо 12 партии, като победител е първият, събрал 6.5 точки. При равенство ще има тайбрек.


title: МОК настоява Токио да съкрати още бюджета си за олимпийските игри

maintext:
Губернаторката на Токио направи няколко предложения за съкращаване на разходите
Международният олимпийски комитет (МОК) призова организаторите на олимпийските игри в Токио през 2020 година да намалят още повече бюджета за събитието.Губернаторката на Токио Юрико Коике нареди да бъдат преразгледани харчовете по организацията, които се очакваше да достигнат до 26 милиарда долара - с четири пъти повече от предварително предвидената сума.Планът на японците вече е инвестицията да бъде съкратена до 20 милиарда долара, но МОК смята, че и това е прекалено много.Това бе коментирано на среща, в която участваха представители на комитета, организаторите и японското правителство."МОК не е съгласен да се харчи подобна сума (20 млрд. долара). Вярваме, че игрите могат да бъдат организирани и проведени успешно, и без да се правят такива инвестиции", заяви вицепрезидентът на МОК Питър Коутс.На срещата в Токио бяха обсъждани вариантите плувните състезания да се проведат във вече съществуващи, а гребните дисциплини и кану-каяка да се преместят на 400 км. северно от града. Второто обаче едва ли ще се случи, тъй като "освежаването" на инфраструктурата и реконструкцията на гребния канал, ще излезе по-скъпо, отколкото да бъде построен нов.Цената на плувния комплекс пък ще бъде смъкната за сметка на капацитета му. За да се избегне строежа на волейболна зала, Коике предложи мачовете да се играят в съседния град Йокохама.Президентът на МОК Томас Бах преди няколко седмици заяви, че всакакви съкращения на бюджета не трябва да ощетяват спортистите и да ги лишават от удобства.


title: "Академик" и "Берое" загубиха мачовете си в Европа

maintext:
"Студентите" не успяха да си осигурят предсрочно класиране още днес
[LAP.bg]
"Лукойл Академик" и "Берое" записаха загуби в европейските клубни турнири по баскетбол днес."Студентите" отстъпиха със 79:84 (25:22, 18:23, 19:22, 17:17) на "Бней Херцлия" като гост в мач от груповата фаза на турнира за купата на ФИБА Европа.Българският шампион досега имаше три победи в актива си и пропусна да си осигури класиране за следващия етап предсрочно, но запазва отлични шансове да продължи, стига да победи "Стяуа" в следващия си мач.Най-резултатен за тима от Правец с 16 точки бе Саша Загорац. С 15 завърши Дани Гибсън, а Стийв Зак и Максим Корниенко реализираха по 13."Берое" пък загуби за пръв път в Балканската лига. Старозагорци отстъпиха с 80:93 пред "Теодо" (Тиват) като гост, но остават лидери в класирането в група А на надпреварата. Поражението бе едва второ за тима във всички турнири от началото на сезона.Най-резултатен за старозагорци в Черна гора бе Тихомир Желев с 18 точки, а още 16 добави Стипе Тесия.